b'\n_START_ARTICLE_\nSaulius \xc5\xa0tombergas\n_START_PARAGRAPH_\nSaulius \xc5\xa0tombergas (Klaip\xc4\x97da, 14. prosinca 1973.) biv\xc5\xa1i je litavski ko\xc5\xa1arka\xc5\xa1 i dr\xc5\xbeavni reprezentativac. Igrao je na mjestu krila. Visine je 204 cm._NEWLINE_U 18-godi\xc5\xa1njoj je karijeri \xc5\xa0tombergas nastupao za brojne klubove, kao \xc5\xa1to su BC \xc5\xbdalgiris iz Kaunasa, Virtus iz Bologne, TAU Cer\xc3\xa1micu iz Vitorije, turski Efes Pilsen i dr. Sa \xc5\xbdalgirisom je osvojio Euroligu 1999. godine._NEWLINE_Sudjelovao je na tri olimpijade, s tim da je na OI 1996. i OI 2000. osvajao bron\xc4\x8danu medalju. Kao kapetan je predvodio Litvu do zlata na EP-u 2003.'